**ИЗВЕШТАЈ ЗА ПРОЦЕНКА НА ВЛИЈАНИЕТО НА РЕГУЛАТИВАТА**

|  |  |
| --- | --- |
| Назив на министерство: | Министерство за одбрана |
| Назив на предлогот на закон: | Предлог на Закон за изменување и дополнување на Законот за заштита и спасување |
| Одговорно лице и контакт информации: |  |
| Вид на Извештај | [x] Нацрт[ ] Предлог  |
| Обврската за подготовка на предлогот на закон произлегува од: | [ ] Годишната програма за работа на Владата на Република Македонија[ ] НПАА[ ] Заклучок на Владата на Република Македонија[x] Друго \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Поврзаност со Директивите на ЕУ | Нема |
| Дали нацрт извештајот содржи информации согласно прописите кои се однесуваат на класифицираните информации  | [ ] Да[x] Не |
| Датум на објавување на нацрт Извештајот на ЕНЕР: | 19 декември 2017 |
| Датум на доставување на нацрт Извештајот до Министерството за информатичко општество и администрација: | / |
| Датум на добивање на мислењето од Министерството за информатичко општество и администрација: | / |
| Рок за доставување на предлогот на закон до Генералниот секретаријат  |  |

1. Опис на состојбите во областа и дефинирање на проблемот
	1. Опис на состојбите

 Несоодветно утврдени услови за лицата кои конкурираат за директор на Дирекцијата за заштита и спасување во делот за познавање на странски јазик и поседување на потврда за положен психолошки тест и тест за интегритет.

.

Со Предлог законот за изменување и дополнување на Законот за заштита и спасување се врши промена во условите кои се однесуваат на именување на директорот на Дирекцијата за заштита и спасување (ДЗС), во насока на дополнување на меѓународно признат сертификат за познавање на англиски јазик АПТИС, како и бришење на условот за положен психолошки тест.

* 1. Причини за проблемите кои се предмет на разгледување

Фактот што АПТИС како меѓународно признат сертификат за познавање на англиски јазик, не е предвиден како доказ што кандидатот за директор на Дирекцијата може помеѓу другите цертификати да го обезбеди за да го докаже познавањето на англискиот јазик претставува хендикеп за кандидатите поради фактот што е најдостапен и најевтин сертификат за познавање на англиски јазик во Република Македонија Делот од испитот за проверка на интелектуалниот капацитет и тестот на личност, содржани во позитивниот Закон за заштита и спасување само ја усложнуваат постапката за избор на кандидати за директор на Дирекцијата, а притоа не придонесуваат за подигање на квалитетот на лицата кои треба да се изберат за директор на институцијата.

2. Цели на предлог регулативата:

 Целта на Предлог на Закон за изменување и дополнување на Законот за заштита и спасување е да се овозможи и АПТИС како меѓународен сертификат за познавање на странски јазик, да биде доказ за познавање на странски јазик за избор на директорот на Дирекцијата за заштита и спасување, од причина што овој сертификат е признат секаде, а воедно е и најдостапен и нај економичен (најефтин) сертификат за познавање на англиски јазик во Република Македонија. Во однос на психолошкиот тест, истиот е често користена алатка за проверка на психолошките карактеристики на кандидатите за определени работни места, но проблем претставува фактот, што во Република Македонија не постојат овластени правни лица кои располагаат со соодветен стручен кадар за развивање на соодветни психолошки тестови за секоја различна работна позиција, вклучувајќи ги и избраните и именуваните лица.

3. Можни решенија (опции)

3.1. Опис на решението „не прави ништо“

Опцијата “не прави ништо” се користи како параметар за споредба на трошоците и користите од останатите опции (baseline).

Ова решение значи да не се донесе предложениот Законот за изменување и дополнување на Законот за заштита и спасување. Ова не е прифатлива опција, бидејќи со нејзино одбирање нема да се постигне горенаведената цел односно условите за пријавување на огласот за избор на директор ќе останат нецелисходни..

3.2. Опис на можните решенија (опции) за решавање на проблемот

Предложените решенија предвидуваат:

* АПТИС како меѓународен сертификат за познавање на странски јазик, да биде доказ за познавање на странски јазик за избор на директорот на Дирекцијата за заштита и спасување, од причина што овој сертификат е признат секаде, а воедно е и најдостапен и најекономичен (најевтин) сертификат за познавање на англиски јазик во Република Македонија.
* укинување на поседувањето на потврда за положен психолошки тест и тест за интегритет.

4. Проценка на влијание на регулативата

 Можни позитивни и негативни влијанија од секоја од опциите:

4.1. Економски влијанија ИМА

* Намалување на финансиското оптоварување на кандидатите за полагање на меѓународно признат сертификат за познавање на англиски јазик во постапката за избор на кандидати за директор на институцијата.

4.2. Фискални влијанија - НЕМА

4.3. Социјални влијанија - ИМА

* Зголемување на мотивираноста на лицата кои се пријавуваат на јавниот оглас за избор на директор на институцијата (ДЗС) со тоа што се намалени трошоците за обезбедување на меѓународно признат сертификат за познавање на англиски јазик и
* се намалуваат трошоците со тоа што потврдата за положен психолошки тест и тест за интегритет, се брише од документи кои треба да се приложат за да се пријават лицата за избор на директор.

 4.4. Влијанија врз животната средина - НЕМА

4.5. Административни влијанија и трошоци

а) трошоци за спроведување - НЕМА

б) трошоци за почитување на регулативата - НЕМА

5. Консултации

5.1. Засегнати страни и начин на вклучување

Министерство за финансии и Секретаријат за законодавство

5.2. Преглед на добиените и вградените мислења

5.3. Мислењата кои не биле земени предвид и зошто

6. Заклучоци и препорачано решение

6.1. Споредбен преглед на позитивните и негативните влијанија на можните решенија (опции)

Решенијата содржани во овој Предлог закон ќе ја поедностават постапката за избор на кандидати за директор на Дирекцијата така што ќе се укине обврската за обезбедување на потврда за положен психолошки тест и тест за интегритет, а ќе се елиминира и финансискиот трошок на кандидатите во однос на полагање на испити за стекнување на сертификати за познавање на англиски јазик

6.2. Ризици во спроведувањето и примената на секое од можните решенија (опции)

 НЕМА

6.3. Препорачано решение со образложение

Се препорачува донесување на Законот за изменување и дополнување на Законот за заштита и спасување со цел поедноставување на постапката.

7. Спроведување на препорачаното решение

7.1. Потреба од менување на закони и подзаконска регулатива во областа или други сродни области НЕМА

7.2. Потребни подзаконски акти и рок за нивно донесување НЕМА

7.3. Органи на државната управа, државни органи и други органи надлежни за спроведување

- Влада на Република Македонија,

- Дирекција за заштита и спасување

- Министерство за информатичко општество и администрација;

- Министерство за финансии;

- Секретаријат за спроведување на Рамковниот договор;

 - Агенција за администрација и сите други институции од јавниот сектор.

7.4. Активности за обезбедување на ефикасно спроведување на предлогот на закон

- Информативна кампања за новините во Законот за заштита и спасување

- Известување преку интернет страната на Дирекцијата.

8. Следење и евалуација

8.1. Начин на следење на спроведувањето

- Министерството за информатичко општество и администрација ќе биде одговорно за следење на имплементацијата за законските решенија.

- Државниот управен инспекторат ќе врши надзор врз спроведувањето на законот.

- Агенцијата за администрација ќе доставува годишни извештаи за својата работа до Собранието на Република Македонија.

8.2. Евалуација на ефектите од предлогот на закон и рокови

Eвалуација на ефектите од предложените решенија ќе биде следена низ следните индикатори:

* Зголемен број на стручни и мотивирани кандидати кои се пријавуваат на огласот за избор на директор на Дирекцијата

Изјава од Државен секретар

Нацрт Извештајот за проценка на влијанието на регулативата е изготвен во согласност со Методологијата за проценка на влијанието на регулативата. Тој дава реална проценка на можните влијанија и очекуваните ефекти, како и трошоците кои се однесуваат на секоја од утврдените можни решенија (опции) за решавање на проблемот

 Државен секретар Датум:\_\_\_.\_\_\_.2017 година